CELEX: 32022D0464
Language: et
Date: 2022-03-21 00:00:00
Title: Nõukogu rakendusotsus (EL) 2022/464, 21. märts 2022, millega muudetakse rakendusotsust 2013/54/EL seoses Sloveenia Vabariigile loa andmisega jätkata erimeetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287

23.3.2022   
               
               
                  ET
               
               
                  Euroopa Liidu Teataja
               
               
                  L 94/4
               
            
         NÕUKOGU RAKENDUSOTSUS (EL) 2022/464,
         21. märts 2022,
         millega muudetakse rakendusotsust 2013/54/EL seoses Sloveenia Vabariigile loa andmisega jätkata erimeetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 28. novembri 2006. aasta direktiivi 2006/112/EÜ, (1) mis käsitleb ühist käibemaksusüsteemi, eriti selle artikli 395 lõiget 1,
         võttes arvesse Euroopa Komisjoni ettepanekut,
         ning arvestades järgmist:
         
                     (1)
                  
                  
                     Direktiivi 2006/112/EÜ artikli 287 punkti 15 kohaselt võib Sloveenia vabastada käibemaksust maksukohustuslased, kelle aastakäive ei ületa 25 000 eurot.
                  
               
                     (2)
                  
                  
                     Nõukogu rakendusotsusega 2013/54/EL (2) lubati Sloveenial kuni 31. detsembrini 2015 kehtestada erimeede, mis kaldub kõrvale direktiivi 2006/112/EÜ artikli 287 punktist 15, ning sellega vabastada käibemaksust maksukohustuslased, kelle aastakäive ei ületa 50 000 eurot (edaspidi „erimeede“). Erimeetme kohaldamist pikendati kaks korda, viimati nõukogu rakendusotsusega (EL) 2018/1700, (3) kuni 31. detsembrini 2021.
                  
               
                     (3)
                  
                  
                     Komisjonis 27. oktoobril 2021 registreeritud kirjas taotles Sloveenia luba jätkata erimeetme kohaldamist kuni 31. detsembrini 2024, see on kuupäev, milleks liikmesriigid peavad üle võtma nõukogu direktiivi (EL) 2020/285 (4). Kõnealuse direktiiviga lubatakse liikmesriikidel alates 1. jaanuarist 2025 vabastada käibemaksust selliste maksukohustuslaste kaubatarned ja teenuste osutamine, kelle aastakäive asjaomases liikmesriigis ei ületa 85 000 eurot või sellega võrdväärset summat liikmesriigi omavääringus.
                  
               
                     (4)
                  
                  
                     Direktiivi 2006/112/EÜ artikli 395 lõike 2 teise lõigu kohaselt edastas komisjon 15. novembri 2021. aasta kirjaga Sloveenia taotluse teistele liikmesriikidele. Komisjon teavitas 16. novembri 2021. aasta kirjaga Sloveeniat, et tal on taotluse hindamiseks kogu vajalik teave.
                  
               
                     (5)
                  
                  
                     Erimeede on kooskõlas direktiiviga (EL) 2020/285 ja selle eesmärk on vähendada väikeettevõtjate jaoks nõuete täitmisega seotud koormust ja vältida konkurentsimoonutusi siseturul.
                  
               
                     (6)
                  
                  
                     Erimeede jääb maksukohustuslastele vabatahtlikuks, kuna nad võivad endiselt valida tavapäraste käibemaksureeglite kohaldamise kooskõlas direktiivi 2006/112/EÜ artikliga 290.
                  
               
                     (7)
                  
                  
                     Sloveenia esitatud teabe kohaselt on erimeetme mõju Sloveenias lõpptarbimisetapis kogutavale maksutulu kogusummale tühine.
                  
               
                     (8)
                  
                  
                     Pärast nõukogu määruse (EL, Euratom) 2021/769 (5) jõustumist ei arvuta Sloveenia käibemaksupõhiste omavahendite aruande alusel hüvitist alates 2021. eelarveaastast.
                  
               
                     (9)
                  
                  
                     Võttes arvesse, et erimeede on avaldanud positiivset mõju käibemaksuga seotud kohustuste lihtsustamisele, kuna selle tulemusel vähenevad väikeettevõtjate ja maksuhaldurite halduskoormus ja nõuete täitmisega seotud kulud, ning asjaolu, et see ei avalda olulist mõju kogu käibemaksutulule, tuleks Sloveenial lubada jätkata erimeetme kohaldamist.
                  
               
                     (10)
                  
                  
                     Erimeetme kohaldamine peaks olema ajaliselt piiratud. Ajaline piirang peaks olema piisav, et võimaldada komisjonil hinnata künnise tõhusust ja asjakohasust. Lisaks peavad liikmesriigid direktiivi (EL) 2020/285 artikli 3 lõike 1 kohaselt võtma vastu ja avaldama 31. detsembriks 2024 kõnealuse direktiivi (millega muudetakse direktiivi 2006/112/EÜ) artikli 1 järgimiseks vajalikud õigus- ja haldusnormid ning kohaldama neid alates 1. jaanuarist 2025. Seega on asjakohane anda Sloveeniale luba jätkata erimeetme kohaldamist kuni 31. detsembrini 2024.
                  
               
                     (11)
                  
                  
                     Kahjuliku mõju vältimiseks peaks Sloveenial olema lubatud jätkata erimeetme kohaldamist ilma katkestusteta. Seepärast tuleks rakendusotsusega 2013/54/EL anda taotletud luba alates 1. jaanuarist 2022, et tagada varasema korra sujuv kohaldamine.
                  
               
                     (12)
                  
                  
                     Seepärast tuleks rakendusotsust 2013/54/EL vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse 2013/54/EL artikli 2 teine lõik asendatakse järgmisega:
            „Seda kohaldatakse 1. jaanuarist 2013 kuni 31. detsembrini 2024.“
         
         
            Artikkel 2
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus on adresseeritud Sloveenia Vabariigile.
         
         
            Brüssel, 21. märts 2022
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 347, 11.12.2006, lk 1.
         
            (2)  Nõukogu 22. jaanuari 2013. aasta rakendusotsus 2013/54/EL, mille kohaselt lubatakse Sloveenia Vabariigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 22, 25.1.2013, lk 15).
         
            (3)  Nõukogu 6. novembri 2018. aasta rakendusotsus (EL) 2018/1700, millega muudetakse rakendusotsust 2013/54/EL, mille kohaselt lubatakse Sloveenia Vabariigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 285, 13.11.2018, lk 78).
         
            (4)  Nõukogu 18. veebruari 2020. aasta direktiiv (EL) 2020/285, millega muudetakse direktiivi 2006/112/EÜ (mis käsitleb ühist käibemaksusüsteemi) väikeettevõtete erikorra osas ning määrust (EL) nr 904/2010 halduskoostöö ja teabevahetuse osas, mille eesmärk on teostada järelevalvet väikeettevõtete erikorra nõuetekohase kohaldamise üle (ELT L 62, 2.3.2020, lk 13).
         
            (5)  Nõukogu 30. aprilli 2021. aasta määrus (EL, Euratom) 2021/769, millega muudetakse määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta (ELT L 165, 11.5.2021, lk 9).